《次韵万益谦 其二》
明代·龚敩

偶因行役过君家，山路迂回菊有花。浊酒悬知留我待，香粳不用唤儿赊。

舍南久有归田耜，户外今无上汉槎。最爱兰荪芽竞茁，一经垂训足生涯。

作者简介：明江西铅山人。洪武时以明经分教广信，以荐入为四辅官，未几致仕。复起为国子司业，历祭酒。坐放诸生假不奏闻，免。有《鹅湖集》、《经野类钞》。